ยืนยันในช่วงสถานการณ์การแพร่ระบาดของโรคโควิด-19 ยังคงปฏิบัติ 4 ภารกิจหลัก ช่วยเหลือประชาชน
นายสุรสีห์ กิตติมณฑล อธิบดีกรมฝนหลวงและการบินเกษตร เปิดเผยถึงแผนปฏิบัติการฝนหลวงในช่วงหน้าแล้ง ว่า ในช่วงสถานการณ์การแพร่ระบาดของโรคโควิด-19 กรมฝนหลวงและการบินเกษตร ยังคงขึ้นปฏิบัติการฝนหลวงตามปกติ ซึ่งไม่สามารถ Work From Home ได้ตามนโยบายของรัฐบาล แต่ยืนยันว่าระหว่างการปฏิบัติภารกิจเจ้าหน้าที่ได้ดำเนินการตามมาตรการกระทรวงสาธารณสุขโดยมีมาตรการเฝ้าระวังตนเอง รวมถึงบุคคลภายนอกในการขึ้นอากาศยานฝนหลวงเพื่อศึกษาดูงานอย่างเข้มงวด กรมฝนหลวงและการบินเกษตร บูรณาการร่วมมือกับกองทัพบกและกองทัพอากาศในการปฏิบัติภารกิจฝนหลวง เพื่อ 4 ภารกิจที่สำคัญ ทั้งการช่วยเหลือประชาชนในพื้นที่ทางการเกษตรที่ประสบปัญหาภัยแล้ง ภารกิจเติมน้ำในเขื่อน ภารกิจบรรเทาปัญหาไฟป่าหมอกควันและบรรเทาปัญหายับยังความรุนแรงของพายุลูกเห็บ ส่งผลให้ปัจจุบันสามารถช่วยคลีคลายปัญหาไฟป่าและหมอกควันรวมถึงการเผาในพื้นที่การเกษตรลดน้อยลง จากช่วงเดือนกุมภาพันธ์และมีนาคมที่ผ่านมาอย่างไรก็ตาม ในช่วงรอยต่อระหว่างฤดูร้อนเข้าสู่ฤดูฝน กรมฝนหลวงและการบินเกษตรยยังต้องติดตามสถานการณ์พายุลูกเห็บอย่างใกล้ชิดจากอิทธิพลพายุฤดูร้อน ซึ่งปริมาณน้ำฝนจากธรรมชาติได้ส่งผลต่อ พืชไร่ในหลายพื้นที่ที่ขาดแคลนน้ำคลี่คลายลง  ส่วนในพื้นที่ที่ปลูกไม้ผล ที่ยังขาดแคลนน้ำจะมีการเข้าไปช่วยเหลืออย่างเต็มที่ พร้อมทั้งขอความร่วมมือประชาชนและเกษตรช่วยกันประเมินสถานการณ์ภัยแล้งช่วยกันใช้น้ำอย่างประหยัดและปรับแผนการเพาะปลูก